Stralsund

**Stralsund** é unha cidade hanseática pertencente o Estado federado de Mecklemburgo-Antepomerania, situada na costa norte de Alemaña.

Situada á beira do mar Báltico, está separada pola illa de Rügen do continente. Dúas pontes e varios ferrys conectan Stralsund cos portos de Rügen.

Tiña ao redor de 57 357 habitantes en 2012.

## Historia 
A cidade foi fundada no século XIII por colonos eslavos procedentes de Rügen.

Durante os anos seguintes chegaron comerciantes alemáns e a cidade comezou a prosperar. Isto molestou á poderosa cidade de Lübeck, a cal incendiou Stralsund en 1249.

Máis tarde sería reconstruída e rodeada por unha sólida muralla con 11 portas e 30 torres de vixilancia.

En 1293 Stralsund converteuse en Membro da Liga Hanseática e, por conseguinte, aliada de Lübeck; 300 barcos sucarían o Báltico portando a bandeira de Stralsund no século XIV.

A rivalidade entre a Liga Hanseática e o reino de Dinamarca conduciu a unha guerra aberta que terminou co Tratado de Stralsund en 1370.

Durante o século XVII foi tamén un escenario da Guerra dos Trinta Anos. O xeneral Albrecht von Wallenstein sitiou a cidade en 1628, até que as tropas suecas chegaron en axuda da cidade e forzaron a súa retirada.

Tras a guerra, a Paz de Westfalia (1648) converteu a Pomerania Occidental na Pomerania sueca e a cidade permaneceu baixo dominio sueco até 1807, perdida tras o asedio de tropas napoleónicas e, despois do Congreso de Viena, en 1815 pasou a ser parte de Prusia.

Ao dividirse Alemaña tras o final da segunda guerra mundial, Stralsund quedou dentro da República Democrática Alemá (RDA).

Tras a caída do Muro de Berlín en 1989 e a reunificación alemá, a cidade integrouse na RFA e, por tanto, na Unión Europea.

## Política 
Stralsund constitúe un feudo electoral da Chanceler de Alemaña Angela Merkel, a primeira muller que exerce como xefe do goberno en Berlín desde 2005.

## Economía 
Ao igual que o resto da ex-RDA, Stralsund tivo problemas para acoplarse ao sistema da RFA. Porén, a cidade destaca por ser unha das que mellor souberon adaptarse á *Nova Economía* aproveitando as constantes subvencións do goberno federal e da Unión Europea.
miniatura|centro|800px|Porto de Stralsund e a nova ponte que une Stralsund coa illa de Rügen (a chamada *Rügendamm*).

## Patrimonio cultural 
Xunto coa cidade de Wismar foi declarada Patrimonio da Humanidade pola UNESCO en 2002, no conxunto chamado **Centros históricos de Stralsund e Wismar**, xustificándose porque Wismar e Stralsund eran os centros líderes da sección véndica da Liga Hanseática desde o século XIII ao XV e centros administrativos e de defensa principais no reino sueco dos séculos XVII e XVIII. Contribuíron ao desenvolvemento e á difusión das técnicas de construción en ladrillo e tipos de edificación, trazos característicos das cidades hanseáticas na rexión do Báltico, así como ao desenvolvemento de sistemas de defensa no período sueco.

Ademais, Stralsund e Wismar teñen unha importancia crucial no desenvolvemento das técnicas de construción e urbanismo que se fixeron típicos das cidades comerciais hanseáticas, ben documentadas nas principais igrexas parroquiais, a casa do concello de Stralsund e os tipos de edificios comerciaois como a Dielenhaus. Protéxense dous lugares:

##### Monumentos máis importantes 
* Igrexa de San Nicolao (1276), a máis antiga de Stralsund.
* Igrexa de Santa María (1416), o maior templo da cidade.
* Igrexa de Santiago (1303), destruída varias veces (unha delas polo xeneral Wallenstein e outra durante a segunda guerra mundial).
* Mosteiro de Santa Catarina (século XIII), hoxe museo oceanográfico.
* Casa do Concello de Stralsund (século XIII).

## Galería de imaxes 

File:Kogge stralsund.jpg|Representación medieval dunha coca co emblema de Stralsund
File:SRB Stralsund DGzRS.jpg|Porto
File:Stralsund Bahnhof am Ruegendamm.jpg|Estación do ferrocarril
File:Mahnkesche Mühle Stralsund.jpg|Antigo muíño de vento, típico de Stralsund, en ruínas 
File:Stralsund, Dielenhaus in der Mühlenstraße (2022-01-10), by Klugschnacker in Wikipedia.jpg|Antigo edificio gótico
File:Stralsunder Rathaus mit Schaufassade, dahinter die Nikolaikirche-2630.jpg|Conxunto formado pola igrexa de San Nicolao e a Casa do Concello

### Panorámicas 
miniatura|800px|centro|Vista panorámica da cidade
miniatura|800px|centro|Panorámica do porto
miniatura|800px|centro|Outra vista do porto

## Notas 
## Véxase tamén 
### Ligazóns externas 
* Hansestadt Stralsund